**Øker med 2,5 millioner**

**Statsbudsjettforliket økte potten til Miljømerking Norge med 2,5 millioner kroner.**

Det nylige forliket om neste års statsbudsjett gav Miljømerking en økt bevilgning på 2,5 millioner kroner.

* Vi er veldig fornøyd med å få tilført mer midler. Det grønne skiftet skyter fart, og Svanemerket er et godt verktøy for både produsenter, innkjøpere og forbrukere som vil handle mer klima- og miljøvennlig. Med de økte midlene kan vi styrke innsatsen vår mot alle disse gruppene, og det trengs, sier Anita Winsnes, direktør i Miljømerking Norge.

Miljømerking, som forvalter de offisielle miljømerkene Svanemerket og EU Ecolabel i Norge, får hvert år 7,5 millioner over Barne-, likestillingsdepartementets kapitler i statsbudsjettet. Disse midlene går til utvikling og drift av merkeordningen, som drives på non-profit-basis.

**Svanemerket**

* Det offisielle miljømerket i Norden
* Opprettet av myndighetene for å gi forbrukerne troverdig miljøinformasjon
* Reduserer miljøbelastningen fra produksjon og forbruk
* Vurderer hele livssyklusen til et produkt, og alle relevante miljøproblemer som oppstår underveis
* Gjør det enkelt å velge det mest miljøvennlige produktet eller tjenesten
* Står for bærekraft, biologisk mangfold, en hverdag uten miljøgifter og fremtidens klima